
LETTRE  DE 

LA  ROYNE  MERE, 
ENVOYEE  AV  R O ¥ 
le  z^.  de  Feurier  I6i9. 


AVEC  LA  T RO  I S I ES  M E ET 
dernière  lettre  de  Moniteur  le  Duc 

d’EJpernon, 


M.  DC.  XIX, 


LETTRE  DE  LA  ROT  NE  MERE , 
enuoyee  au  Roy  le  2,3.  de  Feurier  161 
Auec  U troifîefme  lettre  de  Monjieur 
le  Duc  iïEjpernon. 


MO n s 1 e v R mon  Fils , i’ay laiffé 
long  temps  opprimer  mon 
honneur  & ma  liberté  , &c  ay  fouf- 
fert  les  plus  fortes  aprehenfions  de 
ma  vie  ; & ce  qui  m’eftoit  plus  fen- 
fible  , c’eftoit  la  priuation  de  voftre 
veüe  , eftant  tout  ce  qui  s’eft  faiét 
en  quelque  façon  authorilé  de  voftre 
nom.  Auec  la  mefme  patience  i’euf- 
fe  veu  l’aduenir  , ians  chercher  pour 
mon  particulier,!!  vos  volontez  eftoiéc 
bien  ou  mal  eonfeillees,  mais  eftant  à 
mon  grand  regret  informée  du  mani- 
fefte  péril  où  font  vos  affaires,  s’il  n’eft 
bien  toft  feeu  & cogneu  de  vous,  ie  me 
fuis  refoluë  de  me  mettre  en  lieu  feur, 

afin  qu’eftant  libre,  ic  vous  puiffe  faire 
entendre  ce  qui  m’eftoit  impoffible 
dans  la  puiflance  de  ceux  qui  le  vous 
cachent, felo  que  les  plus  grands  &plus 
fages  de  voftre Royaume, & du  dehors 
encores  m’ont  auec  mille  proteftatiôs 
confeillee- A cet  effet  ie  me  luis  portée 
à vne  (ortie  perilleule , de  ay  prié  mon 
Coufin  le  Duc  d’Elpernon  me  per- 
mettre de  me  retirer  dans  Angoulef- 
mc  où  ie  m’en  vays,par  la  véritable  co- 
gnoiffance  que  i’ay  de  la  fidelité  Se  af- 
fection qu’il  a à voftre  feruice , & par 
3a  plus  ancienne  que  le  feu  Roy  voftre 
Pere  de  tres-heureufe  mémoire  , & 
Monfeigneur  m’en  a donnée, iufques 
àmecomander  fur  ces  derniers  tours, 
de  me  confier  & feruir  entièrement  de 
la  probité  & prudence  en  vos  plus  im- 
portantes affaires , de  pour  les  miennes 
particulières  fi  ren  pouuois  auoir 
de  fcparees  des  voftres.  Ce  qu’ayant 
faiCt  pour  voftre  bien,  & pour  vous 


efmouuoir  à remedier  aux  inconue' 
nientsquilespourroient  troubler.  le 
me  promets  quevous  approuuerez  ma 
refolution  , & trouuerez  bon  que  ie 
vous  conuie  à cela  par  les  affedtions  les 
plus  tendres  d’vne  bonne  Mere,& par 
Ie|dëuoir  plus  véritable  qu’vne  fidele 
fubiedtevous  puifle  rendre, vous  alfeu- 
rantque  vous  ferez  grandement  pour 
vous , & vous  m’obligerez  extreme- 
met,fi  vous  me  donnez  les  moyens  &c 
la  forme  qu’il  vous  plaid  que  ic  tienne 
pour  vous  le  faire  f^auoir  , fans  haine 
& lans  ambition, ce  que  ie  dois  à fin  de 
rendre  voftre  régné  heureux,  & voftre 
Royaume  en  repos  ; & d’eftre  reco- 
gneuedëh’auoireu  au  paflé,  au  pre- 
fent,&à  l’aduenir, autre  Sut  que  voftre 
feruice;pour  lequel  non  (euleméc  i’ou. 
blieray  tous  mes  defplaifirs,mais  ie  fa  - 
criheray  très  volontiers  ma  liberté  & 
ma  vie,quand  le  bon  confeil  que  vous 
deuez  auoir,oùvous  mefmes  le  iugerès 


Vtile.  Le  delay  ne  peut  apporter  que 
de  l’impoffibilité  aux  remedes,  lefquels 
font  maintenant  faci!es,feurs  &verita- 
bles,  comme  ievousferaycognoiftre 
auec  toute  forte  de  fincerité  & de  ref- 
pedt  : & auec  proteftationde  ne  point 
defirer  apres  aucune  authorité  dans  la 
conduite  de  vos  affaires  : car  comme  ie 
m’en  fuis  mefîee  auec  beaucoup  de  pé- 
ril & de  peine  durant  voftre  bas  aage, 
félon  que  i’y  eftois  obligee:aufïi  à ceffce 
heure  ie  ne  prétends  y auoir  autre  part 
que  la  gloire  de  le  voir  régir  par  vous 
mefmes,auec  la  dignité&authorité  qui 
vous  eft  deuë,&  me  refioiiir  comme 
ie  voudrais  défia  pouuoir  faire , oyant 
chacun  content  de  voftre  Régné,  cha- 
tervos  vertus  & vos  louanges , en  tel 
lieu  que  vous  voudrez  que  i’acheue  le 
refte  de  mes  iours,priant  Dieu, comme 
iefais  continuellement,  auec  les  plus 
pafiïonnees  adtions  de  mon  coeur 
pour  voftre  profperitéj&detoutvo- 

ftre  Royaume  : eftant  véritablement 
au  dernier  degré  de  fidelité  &d’afFe- 
<ftion. 

De  Loches , ce  *3.  Feürier 
1619. 

TROISIESME  LETTRE  DE 
Monfieur  le  Duc  d’Ejpernon , 

SIRE, 

Incontinent  apres  mon  arriuee 
en  cefte  ville , i’ay  eu  le  commandemet 
de  la  Royne  Mere  de  voftre  Majefté , 
de  là  receuoiricÿ,  pour  apres  la  con- 
duire à A ngoulefme , ainfi  que  ie  crois 
qu’elle  le  faidt  entendre  à voftre  Maje- 
fté,par  fa  depefche,&le  fubiet  qui  luy  a 
fait  prendre  fa  refolution  ; ce  que  i’ay 
creu  ne  luy  pouuoir  refufer , fans  faire 
vn  grand  manquement  à ce  que  ie  de- 
uois  à voftreMajefté,&  à elle, vous  fup- 
pliant  très -humblement  de  croire. 

Sire,  que  comme  ie  ne  m’en  fuis  ia- 
mais  departjy  quelque  mauuais  traitte- 
inent  que  i’aye  receu,  du  feruice  des 
Roys  vos  predeccfïeurs , & de  celuy  de 
V.  M.  ie  ne  commenceray  point  en 
l’aage  oùie  fuis,  de  manquer  ace de- 
uoir  que  i’aymerois  mieux  mourir 
mille  fois, que  de  commettre  chofe  co- 
traire  à la  fîdeLté  de  mes  longs  feruices, 
6c  qui  peut  donner  iufte  fujeèf  à voftre 
Majelfé  d’en  douter,  comme  ; père 
îuy  tefmoigner  par  bôs  effeèts  en  tou- 
tes les  occafîons  qui  s’offriront , & lors 
qu’il  luy  plaira  m’honorer  de  fes  corn- 
mandemens,  en  qualité  que  iefuisre- 
lolu  toute  ma  vie, 

SIRE, 

D’eftre  voftre  tres-humble,  & tres- 
obeiiïantj  fubjet,  tres-Sdelle  & 
afïe&ionné  feruiteur, 

I.  Loyys  de  la  Vaj-ETT2: 

Deloche,  cei$.Feurier 

